Sjøkorpset i Oslo

**Sjøkorpset i Oslo** er en norsk medlems- og sjøspeiderforening som arbeider for at barn og unge skal få opplæring i sjømannskap og seiling. Foreningen er en selvstendig og ideell organisasjon under Oslo KFUM og var det første sjøkorpset som ble stiftet i Oslo. 

Foreningen driver det verneverdige skoleskipet SY «Mohawk II», samt to RS Feva-joller.

## Aktivitet
Sjøkorpset driver aktiv seiling på sommerhalvåret, med det mest merkbare som seiltoktene til utlandet i sommerferien. Til vinterstid holder Sjøkorpset møter med undervisning av sjømannskap, sjøvett og navigasjon.

## Historie

### 1920–1967
Sjøkorpset ble stiftet 22. mars 1920 i Oslo av S. B. Damsholt, Alf Resvoll og Arnt C. Tharaldsen som en del av KFUM og med navnet «OSLO KFUMs Sjøkorps 1». Det ble stiftet for gutter mellom 13 og 16 år. To år senere blir den første leiren blir holdt på Lunde leirsted. Året etter ble Sjøkorpsets andre båt Vidi anskaffet. Samme år ble mødreforeningen Morild etablert. I 1925 startet Sjøkorpset utgivelsen av foreningsavisen *Sjøsprøit*; medlemsbladet ble nedlagt i 1962. 

Under okkupasjonstiden fortsatte Sjøkorpset, men måtte senke synlighetenen for at korpsets ville overleve ved å bla. a. slutte bruken av uniformer. Til tross for krigen ble det avhold mindre turer og tokt i indre Oslo fjord i 1940 og 1941.

28. januar 1952 ble underavdelingen «Skårungene» stiftet av Th. Allum som aspirantavdeling for Sjøkorpset, for gutter i alderen 10–12 år. Sjøkorpset hadde tidligere ikke hatt noe tilbud til så unge gutter.

I 1967 fikk Sjøkorpset nye lokaler i Møllergata, med inngang fra Grubbegata i det da nye KFUM-Huset.

### 1970-tallet
Fram til 1970-tallet var Sjøkorpset en forening utelukkende for gutter, men den første jenta ble medlem i 1975. Ved et ekstraordinært årsmøte januar 1976 ble jentenes fremtidige tilknytning til Sjøkorpset diskutert, og jentesjøkorpset blir etablert. Jentesjøkorpset ble ikke etablert som en avdeling av Sjøkorpset slik Skårungene hadde blitt i 1952, men derimot som en egen forening. Et klart tegn på dette var at Jentesjøkorpsets medlemsregister startet på 1, slik at jentene som ble tatt opp som medlemmer ikke fikk medlemsnumre i samme registerrekke som Sjøkorpsets gutter. Den nye foreningen hadde samme struktur som Sjøkorpset og tilgang til Sjøkorpsets båter.

I 1986 ble Sjøkorpset og Skårungene fusjonert, og Skårungene ble en del av Sjøkorpset. Tre år senere i 1989 ble Sjøkorpset og Jentesjøkorpset fusjonert.

### Forlis og ny båt
Under seilas sommeren 2004 skulle Sjøkorpset feire 100&nbsp;års-jubileet til «Mohawk II» ved å seile henne tilbake til byggestedet i Shoreham-by-Sea. Utenfor Vlissingen i Nederland ble Mohawk II rent i senk av en fisketråler og sank på under to minutter. Mohawk II ble fraktet til Isegran fartøyvernsenter i Fredrikstad, hvor hun ble restaurert. Stiftelsen «Mohawks venner» ble stiftet i 2005 for å samle midler til rekonstrueringen. For at foreningen kunne fortsette å tilby barn og unge opplæring mens «Mohawk II» var under restaurering, ble Griffin midlertidlig stilt til disposisjon i 2005 og i 2007 ga Jens Ulltveit Moe sin seilyacht «Camargue» i gave til Sjøkorpset. Sjøkorpset døpte «Camargue» om til SY «Umoe», og tok båten i bruk som skoleskip samme sommer.

I 2007 fikk Sjøkorpset nye lokaler i skur 28 og 29 som en del av Oslo Maritime Kulturhavn.

«Mohawk II» var ikke ferdigrestaurert før i 2010.

### 100 års-jubileum
Foreningens 100&nbsp;års-jubileum skulle egentlig feires i 1920, men på grunn av koronapandemien ble feiringen utsatt til 2022. Samme år ble Grete Syverstuen den første kvinnelige skipperen i Sjøkorpset.

I 2022 holdt Sjøkorpset 100års jubileumsfest hvor tidligere ordfører Marianne Borgen og stortingsrepresentant Siri Staalesen var blant talerne.

### Tilbake til Vlissingen
I 2024 seilte Sjøkorpset «Mohawk&nbsp;II» tilbake til Vlissingen for å takke lokalbefolkningen der for hjelpen de fikk i forbindelse med forliset i 2004.

## Jubileer

## Sjøkorpsets båter
Sjøkorpset har hatt flere båter igjennom årene. Per sommerhalvåret 2024 var det kun SY «Mohawk II» og noen fevajoller som ble brukt.

## Sjefer i Sjøkorpset
Den daglige lederen i Sjøkorpset har tittelen Sjøkorpssjefen. Før skårungene og jentenes sjøkorps ble slått sammen, hadde de to enhetene hver sine sjefer. 

## Bibliografi
* *Sjøkorpsets saga gjennom 25 år*
* *Med Sjøkorpset gjennom 50 år - jubileumsberetning*
* *Med skårungene gjennom 25 år*
* *Blåbok* (1972)
* *På våte veier vil vi gynge - Oslo KFUMs Sjøkorps gjennom 100år*

## Referanser


## Eksterne lenker

* Hjemmeside
* Facebook
* Instagram